**A Nagyrécsei Helyi Választási Bizottság Elnökének tájékoztatója a választás eredményéről**

Előterjesztő: Salamon László, a Nagyrécsei Helyi Választási Bizottság Elnöke

**Tisztelt Képviselő-testület!**

A köztársasági elnök 2024. június 9-re tűzte ki a helyi önkormányzati képviselők és a polgármesterek általános választását, amelyet rendhagyó módon az Európai Parlament tagjainak választásával egyidőben tartottak.

A következőkben a helyi önkormányzati képviselők és polgármester választásának eredményéről adok számot.

Nagyrécse Község Önkormányzata 2023 őszén megválasztotta a Helyi Választási Bizottság tagjait. A Bizottság minden tagja a törvényben előírtak szerint a polgármester előtt esküt tett. A helyi választási bizottság egy tagjának megbízatása összeférhetetlenség miatt megszűnt, helyébe póttag lépett.

A választáson induló pártok és jelötlek összesen **három főt delegáltak** a helyi választási bizottságba, közülük két fő határidőben letette az esküt, egy fő pedig lemondott megbízatásáról.

A jelöltek nyilvántartásba vétele és a szavazólapok jóváhagyása miatt a helyi választási bizottság tagjai többször üléseztek. A jelöltállítások során összesen 2 fő polgármesterjelölt és 8 fő képviselőjelölt került nyilvántartásba vételre.

**A Névjegyzékben szereplő választópolgárok száma 934 fő, a szavazás napján megjelentek száma 602 fő volt.**

**A részévételi arány 64, 45%.**

Az induló polgármester jelöltek közül **Várfalvi Tibor 343, Laskai Béla 238 érvényes szavazatot kapott.**

**Egyéni listás képviselő-jelöltek közül**

Csöndör- Köves Otília **független jelölt 426**

Szegedi-Vajda Mónika független jelölt **411**

Csiszár László független jelölt **367**

Nyitrai József független jelölt **351**

Popovicsné Ferencz Eleonóra független jelölt **305**

El-Sayed Thamer független jelölt **301**

Farkas Tibor független jelölt **286**

Kiefer Károly független jelölt **249** érvényes szavazatot kapott.

**A szavazatok összesítése alapján a következő eredmény született:**

***A* *település megválasztott polgármestere***: Várfalvi Tibor

***A képviselő-testület megválasztott tagjai:***

Csöndör- Köves Otília képviselő

Szegedi- Vajda Mónika

Csiszár László

Nyitrai József

Popovicsné Ferencz Eleonóra és

El-Sayed Thamer.

A választások eredményével kapcsolatban jogorvoslati kérelem nem érkezett a Helyi választási Bizottsághoz. A megbízólevelek ünnepélyes átadása a választások eredményének jogerőre emelkedését követően megtörtént.

Az újonnan megválasztott képviselők és polgármester megbízatása 2024. október 1-jével kezdődik.

**A Helyi Választási Bizottság nevében a választáson elért eredményeikhez gratulálok és jó munkát kívánok az elkövetkező öt évre!**

Nagyrécse, 2024. szeptember 26.

 Salamon László

 HVB elnök